cyanic-selkie/wikianc huggingface dataset:
Troy (film)
Distribúsje
De distribúsje fan Troy waard fersoarge troch Warner Bros. De film waard foar it earst fertoand op 13 maaie op it Ynternasjonaal Filmfestival fan Cannes, en gie de deis dêrnei yn 'e Amerikaanske bioskopen yn premiêre. It byhearrende soundtrackalbum ferskynde op 11 maaie 2004 by platemaatskippij Reprise Records. Troy kaam op 4 jannewaris 2005 út op dvd. De director's cut fan 'e film, dy't op 18 septimber 2007 útbrocht waard, is de iennichste ferzje fan Troy dy't behalven op dvd ek op blu-ray beskikber is.
De director's cut fan Troy is hast in healoere langer as de bioskoopferzje, en hat in spyldoer fan 196 minuten. Ien sêne út 'e bioskoopferzje is fuorthelle út 'e director's cut (dy wêryn't Helena de wûne fan Paris fersoarget); fierders binne der inkeld dingen tafoege. Sa krije guon personaazjes mear karakterûntwikkeling (benammen Priamos en Odysseus), binne de bêdsênes fan Paris en Helena en dy fan Achilles en Briseïs langer en neakener, en binne de oarlochssênes langer en bloediger. Wat dat lêste oangiet wurdt de Fal fan Troaje, dy't yn 'e bioskoopferzje eins amper yn byld komt, yn 'e director's cut yn syn folsleinens sjen litten, mei Grykske kriichslju dy't froulju ferkrêftsje en poppen fermoardzje. De director's cut waard yn april 2007 fertoand op it Ynternasjonaal Filmfestival fan Berlyn.
Untfangst
Fan 'e filmkritisy krige Troy mingde resinsjes. Sa joech Roger Ebert fan 'e Chicago Sun-Times de film 2 fan 4 stjerren. Hy hie fral lof foar it aktearjen fan Brad Pitt, dêr't er oer skreau: "Pitt is modern, nuansearre, yntrospektyf; hy bringt kompleksiteit yn in rol dêr't dat gjin fereaske is."
Der wie frijwat krityk op 'e film om't de makkers op in protte plakken in loopke nommen hawwe mei it bekende ferhaal fan 'e Trojaanske Oarloch út 'e Ilias fan Homearus en oare boarnen. Sa wurdt de njoggen jier duorjende oarloch gearparse ta in wike as trije, wêrby't it tolvedeiske wapenstilstân foar de útfeart fan Hektor suver noch de measte tiid yn beslach liket te nimmen. Ferskate wichtige personaazjes ûntbrekke yn 'e film hielendal, mei yn it foarste plak de ferflokte profetesse Kassandra. De homoseksuële relaasje tusken Achilles en Patroklus is yn 'e film in famyljebân tusken twa neven wurden. It skeinen fan it stoflik omskot fan Hektor troch Achilles wurdt yn 'e film bot behimmele. Yn 'e film komt Menelaos om by de twakamp, wylst er yn it echte ferhaal de oarloch oerlibbe. Datselde jildt foar Agamemnon, dy't eins net, lykas yn 'e film, fermoarde waard troch Briseïs, mar by thúskomst yn Mysene út 'e wei romme waard troch syn frou Klytemnestra en har minner Aigistus.
Op 'e webside Rotten Tomatoes, dy't resinsjes sammelet, hat Troy in midsmjittich goedkarringspersintaazje fan 54%, basearre op 228 ûnderskate resinsjes. De konsensuskrityk fan 'e webside, gearstald út al dy resinsjes, stelt: "In poatich en fermaaklik spektakel, mar sûnder emosjonele wjerklang." Op Metacritic, de wichtichste konkurrint fan Rotten Tomatoes, behellet Troy in goedkarringspersintaazje fan 56%, basearre op 43 resinsjes.
Opbringst
Troy brocht yn 'e bioskopen yn 'e Feriene Steaten en Kanada $133,4 miljoen op, en yn alle oare lannen en territoaria $364,0 miljoen. Wrâldwiid kaam de opbringst dêrmei út op $497,4 miljoen. Ofset tsjin it budget fan $175 miljoen betsjut dat in winst fan $322,4 miljoen, hoewol't dêr de marketingkosten noch wol ôf moatte. Dêrmei wie Troy de op sân nei meast opbringende film fan 2004, nei Shrek 2, Harry Potter and the Prisoner of Azkaban, Spider-Man 2, The Incredibles, The Passion of the Christ, The Day After Tomorrow en Meet the Fockers. Troy wie ek de op 59 nei meast opbringende film aller tiden.
Prizen
Yn 2005 waard Troy nominearre foar de Oscar yn 'e kategory bêste kostúmûntwerp (Bob Ringwood). De film waard ek nominearre foar twa MTV Movie Awards en fiif Teen Choice Awards. Hy wûn de Teen Choice Award foar favorite aksjefilmakteur (Brad Pitt) en ek de Irish Film and Television Award foar bêste byrol fan in akteur (Peter O'Toole).
De Iest
De Iest is in delsetting east fan Sumar yn de gemeente Tytsjerksteradiel.
De namme komt ek foar as De Eest, Eestplaatspolder, Eestplaats en Eestpollen. It giet grif om in iest as mienskiplik boulân om in doarp.
Steatkundich Grifformearde Partij
thumb|200px|right|Oersjoch fan SGP-stimmers yn de gemeenten by de Twadde Keamer ferkiezings fan 2003 200px|thumb| Logo SGP De Steatkundich Grifformearde Partij (Nederlânsk: Staatkundig Gereformeerde Partij) is in politike partij dy't oprjochte is op 24 april 1918. De SGP is yn Nederlân de iennige kristlike partij dy't nei in teokrasy stribbet.
Skiednis
SGP-fraksjelieders yn de Twadde Keamer:
Firth fan Forth
De Firth fan Forth (Ingelsk: Firth of Forth; Skotsk: Firth o Forth; Skotsk-Gaelysk: Linne Foirthe) is de grutte mûning (Skotsk: firth) fan ferskate rivieren oan 'e eastlike kust fan Skotlân. Dit estuarium, dat ek wol as in baai beskôge wurde kin, makket diel út fan 'e Noardsee en is ferneamd nei de Forth, de wichtichste rivier dy't deryn útkomt. Noardlik fan 'e Firth fan Forth leit de krite Fife, en súdlik derfan leit de krite Lothian. De grutste stêd oan it wetter is de Skotske haadstêd Edinburgh. Geologysk is de Firth fan Forth in fjord. Yn 'e Romeinske Tiid stie dit wetter bekend as Bodotria, en yn 'e Aldnoarske sêgen wurdt it de Myrkvifjörd neamd.
Geology
Geologysk sjoen is de Firth fan Forth in fjord, dy't yn 'e lêste iistiid foarme is troch de Forthgletsjer. It ôfwetteringsgebiet beslacht in grut diel fan súdlik en sintraal Skotlân, oan 'e Ben Lomond, Cumbernauld, Harthill en Penicuik ta.
Geografy en ekonomy
De kusten fan 'e Firth fan Forth lizze besiedde mei stêden en doarpen, wêrfan't de Skotske haadstêd Edinburgh it grutst is. Fan ekonomysk belang binne de petrogemyske fabriken by Grangemouth, de kommersjele skipswerven fan Leith, de marineskipswerf by Rosyth, de skipssloperij by Inverkeithing en de eardere boarplatfoarmwerf by Methil. It binnenste part fan 'e Firth, tusken Kincardine en de North Queensferry, is troch de jierren hinne hast de helte fan syn tijgebiet kwytrekke troch ynpoldering. Dat lân is no foar in diel yn gebrûk foar de lânbou, mar foar it meastepart foar yndustry en it loazen fan jiske troch de koalesintrale Longannet Power Station by Kincardine.
Op twa plakken binne der brêgen oer de Firth fan Forth boud: de Kincardine-brêge en de Clackmannanshire-brêge by Kincardine, en de Forth-brêge, de Forth Road-brêge en de Queensferry Crossing fierder eastlik, fan North Queensferry nei South Queensferry. Fan 1964 oant 1982 bestie der fierders in tunnel ûnder de Firth fan Forth troch, dy't de koalemyn fan Kinneil, oan 'e súdkant, ferbûn mei de koalemyn fan Valleyfield, oan 'e noardkant. Nei't de minen útdien rekken, is dy myntunnel oan beide úteinen tichtmakke mei beton, en sûnt is er, nei't men tinkt, op plakken ynstoarten en foar de rest folrûn mei wetter.
Natoer
De Firth fan Forth is in wichtich briedgebiet foar seefûgels: sa'n 90.000 pearkes plantsje har dêr jiers fuort. Op it eilân May stiet in fûgelobservatoarium.
Tolve Apostels fan de SDAP
De SDAP wie in Nederlânse politike partij fan foar, yn en flak nei de Twadde Wrâldoarloch. De SDAP waard 26 augustus 1894 oprjochte yn it lokaal Atlas oan de Ossenmarkt 9 yn Swol as alternatyf foar it Sosjaal-Demokratyske Bûn (SDB) fan Domela Nieuwenhuis. De tolve apostels wienen:
Noarderdyksfeart
thumb|225px|De Noarderdyksfeart noardlik fan Starum De Noarderdyksfeart is in feart yn de gemeente Súdwest-Fryslân. De feart rint fan Starum nei Hylpen oan de binnekant de seedyk, de Noarderdyk. De namme Noarderdyksfeart jildt sûnt 15 maart 2007 as de offisjele namme, as ferfanging foar de eardere offisjele namme Dijkvaart.
Connie Booth
Constance Booth (Indianapolis, Indiana; 31 jannewaris 1944) is in Amerikaansk senarioskriuwster en aktrise. Booth is it meast ferneamd troch har optredens op de Britske telefyzje, benammen troch har wurk yn 'e mande mei John Cleese, dêr't sy doe mei troud wie.
Booth makke har debút op de Britske televisie yn 1968. Sy trede geregeldwei op yn de telefyzjerige Monty Python's Flying Circus. Yn de film Monty Python and the Holy Grail wie sy de frou dy't beskuldige waard fan tsjoenderij. Sy skreau en aktearre tegearre mei har doetiidske man John Cleese yn de telefyzjerige Fawlty Towers.
Booth en Cleese trouden op 20 febrewaris 1968 en gienen yn 1978 út elkoar. Sy hawwe in dochter, Cynthia Cleese (berne yn 1971).
Connie Booth spile dêrnei ferskate rollen op de Britske telefyzje, soms kaam har Amerikaansk aksint dêrby fan pas, sa as foar de rol fan Mrs. Errol yn de BBC-bewurking fan Little Lord Fauntleroy en juffer March yn Edith Wharton har The Buccaneers. Booth aktearret net mear, sy is no oant wurk as psychoterapeut yn London.
Hulst (stêd)
Hulst is in fêstingstêd yn de Nederlânske provinsje Seelân en it haadplak fan de gemeente mei deselde namme, Hulst. De stêd hat 10.802 ynwenners (2010) en is dêrmei de fyfde plak fan Seelân.
Connie Booth
Sûnt 2000 is Booth troud mei de Amerikaansk-Britske teäterkritikus John Lahr.
Marjonet
thumb|right|120px|Marjonet fan in Meksikaan
Skiednis
Yn de westerske wrâld binne marjonetten ûntstien yn de Midsiuwen fan Frankryk. It Frânske wurd marionette is it ferlytsingswurd fan "Marion", dat wêr in ferlytsingswurd fan "Marie" wie.
Marjonetten wurde sonttiid yn alderlei lannen makke en brûkt by optredens. Hja binne yn ferskate foarmen bekend en de "bestjoering" fan de poppen kin hiel simpel wêze mar ek wol komplisearre.
Oerdrachtlik
Yn oerdrachtlike sin is de marjonet in persoan dy't folslein yn tsjinst fan in oare hannelt, dy't troch de poppespiler stjoerd wurdt yn de rjochting dêr't de poppespiler him hinne winsket.
Buratino Marionnette ბურატინო Buratinas
Ynterregnum
In ynterregnum (meartal: ynterregna), fan it latynske inter ("tusken") en regnum ("regear", mei de konnotaasje rex, "kening") is in tuskenperioade wêryn't ôfwykt wurdt fan it normale bestjoer fan in gebiet. Oarspronklik tsjutte it begryp by de Romeinen op 'e tiid tusken de dea fan 'e iene kening fan it Romeinske Keninkryk en de kroaning fan syn opfolger. Letter waar dermei ferwiisd nei de perioade tusken it ôftreden fan 'e iene konsul en de beneaming fan 'e oare. Foar dat skoft sûnder konsuls waard in senator ta interrex (letterlik "tuskenkening") beneamd, dy't de ferkiezing fan nije konsuls tariede moast.
Nei de Romeinske Tiid krige ynterregnum syn moderne betsjutting, fan in ôfwiking fan it normale bestjoer, wêrby't der langere tiid gjin lânshear wie. Soks kaam foarhinne benammen foar as in keningshûs of oar hearskerslaach útstoar en der gjin of ferskate troanpretendinten wiene, mei as gefolch dat de troan in skoft leech bleau om't der nei in troanopfolger socht wurde moast of om't konkurrearjende oanspraken beoardiele wurde moasten. It Keninkryk Skotlân hie bygelyks in ynterregnum fan 1290 oant 1292, doe't der nei it útstjerren fan it Hûs Canmore net minder as 13 ûnderskate troanpretendinten wiene, dy't allegear kening wurde woene. Ek it Earste en it Twadde Steedhâlderleaze Tiidrek yn 'e Republyk fan de Feriene Nederlannen kinne as ynterregna beskôge wurde.
Interrex (età monarchica)
Hengstdijk
Hengstdijk is in doarp yn de gemeente Hulst yn de Nederlânske provinsje Seelân. It doarp hat 534 ynwenners per 1 jannewaris 2010 en is ien fan de âldste doarpen fan East-Siuwsk-Flaanderen.
Saba University School of Medicine
De Saba University School of Medicine, of Universiteit fan Saba, is in medyske skoalle op it eilân Saba, dat ûnderdiel út makket fan de Nederlânske Antillen. Dizze skoalle liedt medyske dokters en oare medyske profesjonels op. De measte studinten komme út Noard-Amearika.
Skiednis
De universiteit begûn yn 1986 as in projekt tusken de oerheid fan Saba en in groep medyske masters út de Feriene Steaten. Dizze organisaasje hat inkele jierren bestege oan it sykjen fan in goed learplan yn de Feriene Steaten en Jeropa foardat der in kar makke waard. Uteinlik waard keazen foar in learplan dat him mjitte koe mei de besten op de wrâld.
Yn 1988 waard de skoalle goedkard troch de oerheid fan de Nederlânske Antillen. In offisjele fergunning waard yn 1989 ferliend.
Haniastate (Weidum)
De Haniastate stie yn Weidum, earder de gemeente Baarderadiel, no Littenseradiel. De State grinze oan de Dekemastate en lei der fuort ten suden fan, tusken de hjoeddeiske huzen Hegedyk 1 en 3. Op dit stee stiet no in pleats. De state waard om 1200 boud. Doe wenne hjir Viglius (Wigle) Hania, dy't yn 1199 de tsjerke fan Weidum boude mei help fan de konversen fan it kleaster Lúntsjerk. Om 1400 wenne dêr Gaele Hania, de sibbe freon fan Sytse Dekema.
Nei 1640 waard de state meastal ferhierd. Yn 1977 waard de pleats dy't no op it stee stiet bewenne troch in family Holtrop.
Gruttoskhaaien
De gruttoskhaaien (wittenskiplike namme: Otodontidae) foarmje in fossile famylje fan 'e klasse fan 'e kreakbienfisken (Chondrichthyes), de ûnderklasse fan 'e haaien en roggen (Elasmobranchii), de ûnderdifyzje fan 'e haaien (Selachii), it boppeskift fan 'e helmhaaien (Galeomorphi) en it skift fan 'e makrielhaaien (Lamniformes).
Beskriuwing
Gruttoskhaaien bestiene fan it iere Kryt oant it Plioseen, wat rûchwei delkomt op 'e perioade fan 110 miljoen oant 2,6 miljoen jier lyn. De famylje bestie út teminsten acht skaaien, wylst de pleatsing yn dizze famylje fan in njoggende skaai ûnwis is. De bekendste skaaien binne Carcharoclus en Otodus. Guon soarten gruttoskhaaien wiene reuseftige grut, lykas de megalodon (Carcharocles megalodon), dy't in lingte berikke koe fan teminsten 18 m.
Undersyk út 2016 nei it nij ûntdutsen skaai Megalolamna liket derop te wizen dat de soarten út it skaai Carcharocles eins in lette ûntjouwing fan Otodus fertsjintwurdigje en dat de beide skaaien dus synonym binne.
Famylje-opbou
De tafoeging fan it skaai Palaeocarcharodon wurdt bekreaud, mei't dat ek wol yn 'e famylje Cretoxyrhinidae pleatst wurdt.
Pandemy
In pandemy is in epidemy op wrâldwide skeal. It wurd komt út it Gryksk: παν betsjut alle, δεμος betsjut minsken/folk.
Feroarsakers fan pandemy
Neffens de Wrâldsûnensorganisaasje (WHO) kin in pandemy ûntstean at oan trije easken foldien is:
In sykte dy't wiid ferspraat is, of in soad minsken deadet is net daliks in pandemy; de sykte moat ek ynfektearjend wêze. Sa is kanker bygelyks wol in sykte dy't in soad deaden feroarsaket, mar it wurdt net as in pandemy sjoen omdat it net oerdroegen wurde kin.
De seis pandemyske fazes, neffens de WHO
De WHO rûkt seis ferskillende 'pandemyske fazes' om de fersprieding fan syktes te klassifisearjen.
In oersjoch fan de trije fazes:
Piet Oberman
thumb|250px|Piet Oberman (yn 'e midden mei hoed), mei de fjouwer oaren dy't as earsten de finzenis yngiene Pieter Gerk Oberman (Piet) (Dantumawâld, 31 july 1908 - Dokkum, 14 novimber 1972) wie in houthanneler yn Dokkum.
1940-1945
Oberman hat in wichtige rol spile yn it Frysk ferset tsjin de Dútske besetter yn de Twadde Wrâldoarloch. Heal july 1944 folge er it twamanskip Krijn van den Helm en Pieter Wijbenga op as haad fan de KP Fryslân. Syn skûlnamme yn it ferset wie Piet Kramer. Al hie er ek in persoansbewiis op namme fan Sjoerd Hanja.
Ien fan syn bysûndere aksjes wie it heljen fan wapens út Drinte yn septimber 1944. Alliearde fleanmasines droppe op 20 septimber wapens op it Aalderfjild by Beilen. Mei de plysjeboat fan Snits geane seis man ûnder lieding fan Piet Oberman op paad. Yn fiif dagen farre se hinne en wer werom en komme mei in boat groatfol mei allerhande wapens wer yn Fryslân oan. Fiif dagen komme se net út 'e klean, mar de foldwaning is grut.
Yn de rol fan KP-foaroanman joech er fierders lieding oan 'e ferneamde oerfal op it Hûs fan Bewar (de Blokhûspoarte) yn Ljouwert, op 8 desimber 1944. In tige goed trochtocht plan foarme de grûnslach foar dizze kreak. It plan wie oan alle einen en kanten útwurke troch Piet Oberman en syn meiwurkers Egbert Bultsma en Willem Stegenga. De hiele aksje koe sa frijwol perfekt útfierd wurde. Op de jûn fan 8 desimber waarden 51 minsken, wêrûnder in protte út it ferset, troch har maten fan 'e KP út de sel befrijd. Der waard gjin skot by lost. Dy aksje wurdt sjoen as ien fan de grutste fersetsdieden yn de Twadde Wrâldoarloch.
Piet Oberman en De Overval (film)
thumb|Piet Oberman. De man en de mythe Yn 1962 is de kreak fan it Ljouwerter Hûs fan Bewar ûnder de titel "De Overval" ferfilme. Oan it meitsjen fan de film giene tal fan petearen foarôf mei Piet Oberman en de oare oerfallers út 'e oarloch. De mannen woene dat de film sa ticht mooglik by de wurklikheid bliuwe moast. Piet Oberman hie ek in belangrike stim by it meitsjen fan it senario. Hy wie geregeldwei op 'e filmset te finen om nei te gean oft alles nei winsk wie fan him en de oare eartiidse fersetslju dy't de kreak útfierd hienen. De film feroarsake in flinke feroaring yn syn libben. Nei it útkommen derfan helle er om it hurtsje fia ynterviews de nasjonale deiblêden en waard er as ien fan 'e meast foaroansteande fersetslju sjoen. Sa hearde er bygelyks by de oanwêzigen by de doop fan prins Willem-Alexander yn 1967.
Biografy
Yn novimber 2022 ferskynde de biografy fan Piet Oberman fan skriuwer Hessel de Walle, ''Piet Oberman. De man en de mythe''.
Ysgum
Ysgum is in buorskip noardeast fan Parregea by Dedzjum yn de gemeente Wûnseradiel. De namme komt ek foar as IJsgum. De namme sil weromgean op de famyljenamme Ysinga.
Little Rock (Arkansas)
Little Rock is sawol de haadstêd as de grutste stêd fan 'e Súdlike Amerikaanske steat Arkansas. Teffens is it it haadplak fan it omlizzende Pulaski County. It leit frijwol yn 'e midden fan 'e steat, oan 'e igge fan 'e rivier de Arkansas. De stêd hie neffens gegevens fan 'e folkstelling fan 2010 hast 195.000 ynwenners. Mei North Little Rock en alle oare foarstêden derby komt Little Rock as stêdekloft, neffens in offisjele skatting út 2012, út op in befolking fan krapoan 718.000 minsken. Bûten de Feriene Steaten (en sels dêrbinnen) is Little Rock fral bekend trochdat âld-presidint Bill Clinton der in grut part fan syn libben wenne hat. Hy waard berne yn it deunby leine Hope, en liet nei ôfrin fan syn presidintskip syn presidinsjele bibleteek (dêr't de argiven fan syn regearperioade opslein lizze) yn Little Rock sette.
Noarder Stedsgrêft
De Noarder Stedsgrêft (Ljouwertersk en offisjeel: Noorder Stadsgracht) is in grêft yn de gemeente Ljouwert. De grêft is it noardlike part fan de Ljouwerter stedsgrêft.
Doe't mei yngong fan 15 maart 2007 in protte offisjele wetternammen yn Fryslân feroaren, is de offisjele namme Noorder Stadsgracht itselde bleaun, hoewol't de oarspronklike foarm Nederlânsktalich wie en de nije foarm Ljouwertersk. Dat, hoewol't de skriuwwize itselde bleaun is, is de offisjele útspraak wol feroare.
Little Rock (Arkansas)
Skiednis
Little Rock is ferneamd nei in rotsformaasje oan 'e igge fan 'e rivier de Arkansas, dy't yn 1721 troch de Frânske ûntdekkingsreizger en keapman Jean-Baptiste Bénard de la Harpe la Petite Roche neamd waard. Ingelsktalige pioniers begûnen sadwaande nei de krite te ferwizen as the Little Rock, en dy namme bleau stykjen. Yn 1821 waard Little Rock stifte as it haadplak fan it yn 1819 foarme Arkansas-territoarium en fan Pulaski County. Tsien jier letter, yn 1831, krige it offisjeel de status fan stêd.
Yn 1836 waard Arkansas as folweardige steat talitten ta de Amerikaanske Uny, en waard Little Rock dus in steatshaadstêd. Under de Amerikaanske Boargeroarloch, doe't Arkansas him mei tsien oare steaten ôfskate om 'e Konfederearre Steaten fan Amearika te foarmjen, waard Little Rock yn 1863 troch Noardlike troepen ferovere, en dêrnei oant de ein fan 'e oarloch, yn 1865, beset holden.
Yn 1955 soarge de oanlis fan 'e Loftmachtbasis Little Rock, fuort by de stêd, foar in flinke stimulâns fan 'e pleatslike ekonomy. Yn dyselde snuorje wiene der ferskate opskuorren yn 'e stêd dy't gearhongen mei de Amerikaanske Boargerrjochtebeweging, oanfierd troch Martin Luther King. Arkansas wie doedestiden de op twa nei meast segregearre steat fan 'e Feriene Steaten (nei Mississippy en Alabama), en doe't de saneamde Njoggen fan Little Rock harren yn 1957 as de earste swarte learlingen ynskriuwe woene oan 'e blanke Little Rock Central High School, waarden se tsjinkeard troch gûvernear Orval Faubus en de Arkansaanske Nasjonale Garde. Dêrop stjoerde presidint Dwight Eisenhower federale troepen om it rjocht fan 'e swarte bern ôf te twingen om harren op 'e blanke skoalle yn te skriuwen. Gûverneur Faubus liet dêrop alle trije iepenbiere middelbere skoallen fan Little Rock foar in jier slute. Dizze rige foarfallen stiet bekend as de Yntegraasjekrisis fan Little Rock.
Little Rock hjoed de dei
Op ekonomysk mêd stipet Little Rock tsjintwurdich swier op it bankwêzen, de sûnenssoarch en oare dielen fan 'e tsjinstesektor. Wat ferfier oangiet wurdt de stêd betsjinne troch it Little Rock National Airport. Little Rock hat twa grutte universiteiten: de Universiteit fan Arkansas te Little Rock, dy't oprjochte waard yn 1927, en de Universiteit fan Arkansas foar Medyske Wittenskippen. Fierders binne der ek in pear lytsere, histoarysk swarte hegeskoallen, it Philander Smith Kolleezje, dat in útsprantel fan 'e Feriene Metodistyske Tsjerke is, en it Arkansaanske Baptistekolleezje.
Op it mêd fan toerisme en besjensweardichheden beskikt Little Rock oer in stikmannich museä, wêrûnder it Arkansas Arts Center, dêr't ek live-foarstellings fan 'e poadiumkeunsten jûn wurde; de William J. Clinton Presidential Library, dy't njonken de argiven ek in museum oer Clinton syn amtsperioade hat; en it Old State House Museum, it eardere steatskapitoal (1842-1911) dat no tsjinst docht as museum oer de skiednis fan Arkansas. Fierders is der ek noch de Little Rock Zoo, oprjochte yn 1926, de iennichste dieretún fan 'e steat, dêr't mear as 725 bisten holden wurde fan rom 200 ûnderskate soarten.
Demografy
Neffens gegevens fan 'e Amerikaanske Mienskipsenkête dy't tusken 2005 en 2007 útfierd waard troch it Amerikaanske Folkstellingsburo, wie de etnyske opbou fan 'e befolking fan Little Rock doe sa: 49,4% blanken; 42,1% swarten; 4,7% Latino's; 2,1% Aziaten; 0,4% Yndianen; 1,3% oaren of fan mingd etnysk komôf. Neffens gegevens fan 'e folkstelling fan 2000 wie doe fan 'e befolking fan Little Rock 11,6% âlder as 65 jier en 24,7% jonger as 18 jier. Fierders bestie 39,9% fan 'e húshâldings út ien persoan, wylst 14,3% fan 'e befolking ûnder de earmoedegrins libbe.
Klimaat
Little Rock leit yn in sône mei in fochtich subtropysk klimaat, mei hjitte fochtige simmers en mylde winters. Yn augustus, de waarmste moanne, is de trochsneed temperatuer oerdeis 33,7 °C, en yn jannewaris, de kâldste moanne, is dat 10,3 °C. Rekôrtemperatueren wiene 46 °C op 3 augustus 2011 en –24 °C op 12 febrewaris 1899. Little Rock kriget jiers trochinoar 1.263,6 mm delslach, mei dêrûnder oer it hiele winterhealjier ferdield 10,2 sm snie.
Noardergrêft
De namme Noardergracht jildt sûnt 15 maart 2007 as de offisjele namme, as ferfanging foar de eardere offisjele namme Noordergracht.
Standertstasjons fan de Nederlandsche Centraal Spoorweg-maatschappij
Net allinnich de Steatsspoarwegen (SS), mar ek de Sintraal Spoarwei Maatskippij (NCS) hie stasjonsgebouwen neffens in standertûntwerp foar de stasjons by de Sintraalspoarwei del. Der wiene trije typen, boud yn 1865. De arsjitekt fan dizze type stasjons wie Nicolaas Johannes Kamperdijk.
Yskebuorren
Yskebuorren (Súdwesthoeksk: Yskeburren) is in buorskip noardwest fan Warkum yn de gemeente Nijefurd. De namme komt ek foar as IJskeboeren, Ysbureterp, Ysnigbura en Yskeburrefeart. De namme giet werom op de famyljenamme Ysinga.
Iwert
Iwert is in delsetting súd fan Wikel yn de gemeente Gaasterlân-Sleat. De namme komt ek foar as Wijkeler Eebuurt, IJbuurt, Wykeler Ybert, Ybert en Eybuyrt.
List fan planetoïden 33201-33300
Dit is in list fan planetoïden 33201-33300.
Sofiatsjerke (Moskou)
De Sofia- of Hillige Wiisheidtsjerke yn Srednije Sadovniky (Russysk: церковь Софии в Средних Садовниках) is in otterdoksk tsjerkegebou yn Moskou, Ruslân. De tsjerke stiet oan de oare kant fan de Moskva foar it kremlyn oer op it Baltsjûch-eiân yn it histoaryske gebiet, dêr't Ivan III eartiids in delsetting foar de keninklike túnkers stifte.
Skiednis
thumb|left|250px|tsjerke en refter yn 1883 (N.A.Naidenov) De stiennen tsjerke waard op it plak boud fan in âldere tsjerke, dy't foar it earst yn 1493 neamd waard. Neffens guon boarnen wiene de túnkers njonken de parochianen ek de bouwers fan de tsjerke. De prachtige tún dy't ea om de tsjerke lei waard by in grutte brân yn 1701 ferneatige. De tsjerke rekke by de brân net of alteast hast net skansearre, mar de tún waard net op 'e nij oanlein.
De tsjerke waard lang om let yn 1992 weromjûn oan de Russysk-Otterdokske Tsjerke. Yn 2004 waard der wer foar it earst in tsjinst fierd. De restauraasje fan de klokketoer sette yn 2012 út ein. Yn de simmer fan 2013 waarden der nije klokken foar de toer getten. De grutste klok hat in gewicht fan sân ton en is de grutste yn it sintrum fan Moskou (2018).
Petrus Wernérus Adam Immink
Petrus Wernérus Adam Immink (Stolwijk, 4 jannewaris 1908 - Haren, 21 septimber 1965) wie in Nederlânsk rjochtshistoarikus en heechlearaar.
Immink studearre rjochten yn Utert fan 1926 oant 1931. Dêrnei waard er dêr amtner en yn syn frije tiid wurke er yn it Utersk Ryks- en Gemeenteargyf. Yn 1942 promovearre Immink mei it proefskrift ''De wording van staat en souvereiniteit in de middeleeuwen. Een rechtshistorische studie in het bijzonder met betrekking tot het Nedersticht. Eerste deel''. Itselde jier skreau er noch in artikel oer de Stedsfrijheid fan Utert. Nei de Twadde Wrâldkriich wie Immink ynearsten ferbûn oan de Universiteit Utert; dêrnei wie er fan 1946 oant 1965 heechlearaar yn Grins. Hy joech ûnder oaren Aldnederlânsk rjocht en hat mear as ien wittenskiplike stikken publisearre. Ta syn mêd hearde de foarming fan straf en strafrjocht oant likernôch de tiid fan it Frankyske Ryk. Njonken dat wie Immink ûnder oaren in skoft foarsitter fan de Vereniging voor Terpenonderzoek.
Jozef Freinademetz
Jozef Freinademetz, S.V.D. ( (Ladynsk: Ujöp Freinadametz; berne op 15 april 1852 - ferstoarn op 28 jannewaris 1908) wurke as in Ladynske katolike preester en misjonaris yn Sina. Freinademetz waard troch paus Jehannes Paulus II op 5 oktober 2003 hillich ferklearre. Syn Sineeske namme is Shèng Fú Ruòsè (聖福若瑟 / 圣福若瑟).
Libben
thumb|left|Bertehûs fan Freinademetz Freinademetz wie it fjirde bern yn in hûshâlding fan 13 bern fan Giovanmattia en Anna Maria Freinademetz. De famylje wenne yn it doarpke Oies by Badia, dat doe yn it greefskip Tirol lei, dat ûnderdiel wie fan it Eastenrykske Keizerryk. Tsjintwurdich leit it yn Itaalje.
Hy studearre teology op it biskoplike seminaarje fan Brixen en waard op 25 july 1875 as preester wijd. Dêrnei waard Freinademetz as kapelaan nei San Martin de Tor stjoerd, net fier fan syn eigen hûs. thumb|left|Josef Freinademetz yn Steyl (1878) As seminarist wie Freinademetz al ynteresearre yn de ropping fan misjonaris. Hy naam kontakt op mei Arnold Janssen, de stifter fan de kongregaasje Societas Verbi Divini (Selskip fan it Godlike Wurd), better bekend as de Misjonarissen fan Steyl. Mei de goedkarring fan syn âlders en de biskop ferhûze Freinademetz yn augustus 1878 nei Steyl yn Limburch, dêr't er oplaat waard as misjonaris.
Missy
Freinademetz soe nea wer syn heitelân werom sjen. Yn maart 1879 gie er tagelyk mei Johann Baptist von Anzer mei it skip op reis nei Hong Kong, dêr't hja fiif wiken letter oankamen en twa jier bleaune.
Oant 1880 hie Freinademetz syn basis op it skiereilân Sai Kung en hy boude yn 1879 in kapel op it eilân Yim Tin Tsai. Yn 1881 waarden hja nei de provinsje Shantung stjoerd, dat doe in ynwennertal fan likernôch 12 miljoen minsken hie, werfan mar 158 dopelingen.
Freinademetz wie tige warber mei it ûnderwizen fan Sineeske leken en preesters. Fan grut belang yn de missy achte Freinademetz de kategismus en dêrom skreau er dy ek yn it Sineesk.
Ferstjerren
Yn 'e selde tiid briek der tyfus út en Freinademetz holp wer't er koe, oant er sels ek ynfektearre waard. Hy gie werom nei Daijiazhuang yn it distrikt Rencheng fan de stêd Jining yn de provinsje Shandong, dêr't er oan tyfus ferstoar. Hy waard begroeven yn Daijiazhuang by de tolfte staasje fan de krúswei.
Hillichferklearring
Freinademetz waard tagelyk mei de stifter fan de kongregaasje, Arnold Janssen, op 5 oktober 2003 troch paus Jehannes Paulus II hillich ferklearre. Dy deis waard ek Daniel Comboni, de stifter fan de missykongregaasje Combonianen, hillich ferklearre.
Alvestêdekuiertocht
De Alvestêdekuiertocht wurdt sûnt 1946 alle jierren yn maaie hâlden. Yn fiif dagen moat 205 kilometer rûn wurde. Guonts dy't soks tefolle fine as net oankinne, kinne ek in stik fan de rûte rinne. De tocht begjint en einiget yn Ljouwert.
Prins Willem IV (skip út 1967)
De Prins Willem IV is yn 1967 boud op skipswerf Bijholt yn Foxhol/Hegesân, foar rykswettersteat, dy't it skip yn brûklien joech oan Wagenborg dy't de feartsjinst útfierde. It skip waard neamd nei Prins Willem IV (1711 -1751). Hy waard de earste steedhâlder yn alle gewesten fan de Republyk fan de Sân Feriene Nederlannen. Oant 1986 fear it skip tusken Holwert en It Amelân. Dit bleau sa oant it ryk de feartsjinsten privatisearre. Doe waard it skip eigendom fan Wagenborg, dy't foar It Amelân twa nije skippen bouwe liet en ûnder oaren dit skip yngreven ferbouwe liet by Niesten-Sander b.v. yn Delfsyl foar de ferbyning mei Skiermûntseach en omdoopte yn Brakzand. It wie it twadde skip nei Skiermûntseach dat fear ûnder de namme Brakzand. Yn 2016 waard it skip ferkocht oan Nikaragûa en fart no ûnder de namme El Rey del Cocibolca op de mar fan Nikaragûa tusken it eilân Ometepe en it fêstelân mei passazjiers en bananen.
Alvestêdekuiertocht
Rûtes
dei 1 : fan Ljouwert nei Sleat dei 2 : fan Sleat nei Warkum dei 3 : fan Warkum nei Frjentsjer dei 4 : fan Frjentsjer nei Dokkum dei 5 : fan Dokkum nei Ljouwert
Wa't yn syn eigen fakânsje lâns de alve stêden rinne wol, kin by it VVV in spesjaal arranzjemint boeke. De bagaazje wurdt yn dat geval neibrocht.
Egbert Reitsma
Egbert Reitsma (Ulrum, 19 jannewaris 1892 - Glimmen, 19 juny 1976) wie in Nederlânsk arsjitekt, dy't foaral bekend is fan syn bakstienarsjitektuer.
Libben en wurk
Reitsma waard grutbrocht yn in grifformeard nêst as soan fan timmerman Lammert Reitsma (1864-1941), dy't letter as arsjitekt-oannimmer belutsen wie by de bou fan de Grifformearde Tsjerke fan Ulrum. Egbert gie yn de fuotleasten fan syn heit en begûn in karriêre as timmerman-oannimmer. Letter folge er in oplieding oan de Akademy Minerva yn Grins. Neitiid ferfear er nei Rotterdam foar in baan as arsjitekt op it buro fan arsjitekt Willem Kromhout. Dêr kaam er yn de kunde mei nije bouwstilen sa as Art Nouveau en dêr de tsjinstream fan, de Amsterdamske Skoalle.
Yn 1920 gie er werom nei Ulrum, wêrnei't er him oansleat by de grinzer keunstnersrûnte De Ploeg. Datselde jier ûntwurp er in hûs oan de Noorderstationstraat yn Grins. Hy makke fan de boppeferdjipping syn kantoar. Hy waard al rillegau bestjoerslid fan De Ploeg en it duorre net lang as syn kantoar waard troch de keunstners fan De Ploeg brûkt as atelier. Goede freon en skilder George Martens waard in fêste gast fan syn kantoar.
Reitsma syn ûntwerpen wie yn 't earstoan yn de styl fan de Amsterdamske Skoalle. Wurk út dy tiid is: in went oan de Prinsessenweg in Grins (1923), de Grifformearde Tsjerke yn Kollum (1924), mei plafondskildering makke troch George Martens, in tsjerke yn Appingedam (1928), de Grifformearde Tsjerke yn Weesp en de Grifformearde Tsjerke fan Andyk (1929), ek wol de ienige gerifformearde katedraal fan Nederlân neamd. Mei it lêste ûntwerp sleat Reitsma syn ekspresjonistyske styl ôf en folgje syn ûntwerpen mear de styl fan Willem Dudok.
Reitsma syn wichtichste wurk komt út dizze peroade en dat is it gebou fan it Noarder Sanatorium yn Súdlaren (1935). Dat gebou wurdt tsjintwurdich brûkt as klinyk fan it bedriuw Pharma Bio-Research. Letter wurk fan Reitsma is noch it hjoeddeiske ABN-AMRO-gebou oan de Grutte Merk yn Grins (1955) en yn Glimmen stiet in stânbyld fan bakstien fan Don Quichot fan syn hân.
Borniastate
De Borniastate is in eardere state en lei besuden de tsjerke fan Weidum, foarhinne gemeente Baarderadiel, no Littenseradiel, neist de Papingastate. Fan de state is neat mear werom te finen. Op it stee stiet no in boerespultsje mei net fier dêr ôf in rêsthûs.
It earste hûs stie al op dat stee foar 1763. Borniastate wie, neidat it hûs earne foar 1763 werboud wie, krektas Dekemastate in sieraad foar it doarp. Yn 1768 wenne hjir de riedshear Hamerster en yn 1818 mr. Bernhardus Buma.
Yn 1864 is it hûs foar ôfbraak ferkocht en fjouwer jier letter waard it mei de grûn lyk makke. Op de pleats wenne yn 1977 Auke Schotanus, wylst der tichtby it rêsthûs "Nij Dekema" stiet. De state stie oan de ein fan de hjoeddeiske Kuperssteech.
Prinses Anna (skip út 1968)
De Prinses Anna is yn 1968 boud op Skipswerf C. Amels & Zn. yn Makkum, foar rykswettersteat. Dy't it skip yn brûklien joech oan Wagenborg dy't de feartsjinst útfierde. Oant 1986 farde it skip tusken Holwert en It Amelân. Dit bleau sa oant it ryk de feartsjinsten privatisearre. Doe waard it skip eigendom fan Wagenborg, dy't foar it Amelân twa nije skippen bouwe liet en ûnder oaren dit skip yngreven ferbouwe liet by Niesten-Sander b.v. yn Delfsyl, foar de ferbining mei Skiermûntseach en omdoopte yn Simonszand. Yn 1997 waard it skip ferkocht en krige it de namme Ameland. Hjoed-de-dei fart it as feestskip rûn yn de omjouwing fan Rotterdam.
Alvestêde Fytsfjouwerdagetocht
De Alvestêden Fytsfjouwerdagetocht ís in yn 2013 foar it earst holden Alvestêdetocht op 'e fyts oer fjouwer dagen yn augustus. (Dat it wat oars as de Alvestêdetocht fan 240 km. op 'e fyts dy't op Pinkstermoandei ferriden wurdt). By de Fytsfjouwerdagetocht wurdt moarns starten yn Snits fanút de feemerkhal oan de Almastrjitte. De ôfstannen lizze tusken de 65 en de 100 km deis, yn totaal sa'n 300 km.
Rûte 1: 100 km, Snits-Dokkum-Ljouwert-Snits Rûte 2: 70 km, Snits-Boalsert-Harns-Frjentsjer-Snits Rûte 3: 75 km, Snits-Warkum-Hylpen-Starum-Snits Rûte 4: 65 km, Snits-Drylts-Sleat-Snits Dielnimmers dy't by alle kontroleposten harren kaart ôfstimpelje litte, krije in Alvestêdekrúske. Der binne mei-inoar alve ferskillende krúskes te heljen. Elk moat sels foar in sliepplak soargje.
Wilco Holdinga Lycklama à Nijeholt
thumb|Wilco Holdinga Lycklema a Nijeholt Wilco Holdinga Lycklama à Nijeholt, jonkhear Wilco Holdinga, (Ljouwert, 12 febrewaris 1801 - Aldeboarn, 5 septimber 1872) wie luitenant, boargemaster en konservatyf steatelid en lid fan de Twadde Keamer.
Skiednis
Wilco wie de tredde soan fan jhr. T.M. Lycklama à Nijeholt en E.H. thoe Schwartzenberg en Hohenlandsberg. Hy waard luitenant by de lichte dragonders en krige op fersyk yn 1830 ûnstlach út de militêre tsjinst. It wie de bedoeling om syn ferstoarne broer Aug. Georg op te folgjen as grytman fan Utingeradiel. Hy waard op 21 maart 1830 ek beneamd, syn plak wie oardel jier iepenholden. Yn 1831 die er as kapitein fan de skutterij mei oan de Tsiendeiske Fjildtocht. Al op 1 juny 1824 wie hy as militêr, troch de ridderschap fan de gritenij East-Stellingwerf ta lid fan de Fryske Steaten keazen, mar troch it stadichoan reglemintêr ferminderjen fan it tal leden fan 84 op 54 foel hy by de ferkiezing op 1 juny 1827 ynearsten ôf. Op 1 juny 1830 waard hy dochs troch de hiele ridderskip fan Fryslân opnij keazen. Op 3 novimber 1845 waard er lid fan de Twadde Keamer. Hy hearde ta de konservative partij, mar feriene him mei de grûnwetswersjenning, op twa haadstikken nei, dy't er om redenen fan detail ôfstimde.
By de ferkiezings fan de Twadde Keamer ein 1848 waard er lid fan de Steaten fan Fryslân. Op 8 juny 1858 kaam er as konservatyf kandidaat foar it distrikt Snits wer yn de Twadde Keamer. By syn reglemintêre ôftreden yn 1862, doe't Fryslân wer liberaal wurden wie, waard hy by werkeazen, trochdat hy de roomske liberaal Jongstra foar him oer stean hie. Yn 1866 gie er út de Keamer en op 12 juny 1867 naam er ûntslach as boargemaster. Hy wie lange tiid bestjoerslid fan de kontribúsje-Himmelumer Aldefurds seediken.
Wilco boaske op 9 juny 1832 mei Jeanne Henriette van Vloten, (10 desimber 1810 - 27 oktober 1881). It houlik bleau sûnder bern. Sy wennen op Andrigastate yn Aldeboarn.
Tolve Apostelsbeam
thumb|right|250px|De Tolve Apostelsbeam (2006) De Tolve Apostelsbeam is de bynamme fan de goed 500 jier âlde linebeam neist it Kleaster Ter Apel yn Ter Apel, Grinslân.
De ein
Yn 2002 waard de beam tige bekappe om de kâns te fergrutsjen dat er it libben hâlde soe. Yn de nacht fan 28 op 29 desimber 2007 waaide de beam lykwols om. Op dat stuit wie er al slim siik. It DNA fan de beam is brûkt om nije linebeammen te kweekjen. De kwekelingen binne op it plak fan de âlde linebeam set. De âld beam wie in habitat foar flearmuzen en de Bûnte Miggesnapper.
Genoveva fan Parys
Genoveva (Frânsk: Geneviève; berne yn ± 422 yn Nanterre (tsjintwurdich in westlike banlieu fan Parys) - ferstoarn yn ± 502 yn Parys) is in hillige fan de Roomsk-Katolike Tsjerke.
Yn Fryslân waard de Jelsumer tsjerke wijd oan de hillige.
Libben
Genoveva wie fan ienfâldige komôf en wurke al jong mei as skieppehoedster. De hillige Germanus fan Auxerre († 448) moete it famke, doe't er tegearre mei de biskop fan Troyes op trochreis nei Ingelân wie en foarsei har âlders dat hja jongfaam bleau en troch har devoasje in soad minsken ta it leauwe bringe soe. Op jonge leeftyd lei hja de gelofte ôf jongfaam te bliuwen. Thús libbe hja tige asketysk en hja wijde in soad fan har tiid oan gebed en meditaasje. thumb|left|200px|Genoveva as beskermhillige fan Parys Nei de dea fan har heit en mem ferhûze hja nei Parys om dêr te wurkjen ûnder earmen en siken. Neffens de oerlevering soe hja sûnt har fyftjinde oant har dea mar twaris yn 'e wike iten en dronken ha. It dokumint Vita Genovefae virginis Parisiensis fan in ûnbekend skriuwer wurdt om it jier 520 hinne datearre, likernôch 18 jier nei har dea. Njonken de beskriuwing fan har asketysk libben fan gebed en it trou neikommen fan de fêsten, wurdt hja troch de skriuwer priizge foar har geastlike deugden.
Doe't de troepen fan Attila de Hun yn it jier 451 Parys naderen, foarsei Genoveva dat de stêd sparre wurde soe. Hja fjurre de froulju oan om te bidden foar de stêd en op 't lêst bûge Attila ôf yn de rjochting fan Orléans, dêr't er op de fjilden fan Châlons ferslein waard. In twadde kear dat hja de stêd in grutte ramp besparre wie doe't de Franken besochten de stêd út te hongerjen. Genoveva wist op in mirakuleuze wize oan iten te kommen, sadat dy taktyk mislearre.
Op oantrún fan Genoveva waard yn 460 oer it grêf fan de hillige Dionysius in tsjerke boud. Kening Dagobert I († 639) stifte dêr letter de abdij Saint-Denis. Hja soe ek bydroegen hawwe oan de bekearing fan kening Klovis I († 511) yn.
Ferearing
thumb|200px|left|De skryn fan Genoveva yn de Saint-Étienne-du-Mont Genoveva ferstoar yn it jier 502 en waard yn de Aposteltsjerke yn Parys begroeven, dêr't letter in kleaster by boud waard, werfan't de tsjerke oan de hillige Genoveva wijd waard. Yn it lêste fearn fan de 18e iuw soe de tsjerke troch in gruttere tsjerke ferfongen wurde, mar de nijbou soe troch it útbrekken fan de Frânske Revolúsje nea in tsjerke wurde en stiet hjoed-de-dei bekend as it Panthéon. De resten fan it eardere kleaster binne yn it Lycée Henri IV njonken it Panthéon te sjen.
Yn de tiid fan de Frânske Revolúsje yn 1793 waarden de reliken fan de hillige publikelik ferbaarnd. In letter makke skryn foar Genoveva is te sjen yn de parochytsjerke Saint-Étienne-du-Mont oan de Place Sainte-Geneviève yn Parys.
Hja is de beskermhillige fan Parys, fan wynboeren, huoddemakkers en fan hoeders. Genoveva wurdt oanroppen tsjin pine yn 't each, ekseem, de pest, drûchte, kriich en hûdsyktes. De dei dat de hillige Genoveva yn de liturgy fan de katolike tsjerke betocht wurdt is 3 jannewaris.
Ikonografy
Der is in leginde dat Genoveva ris mei in tsjinstfaam nachts nei tsjerke woe om te bidden. Underweis waaide troch it wurk fan de duvel de kears út dy't de tsjinstfaam yn har hân droech en it paad byljochtsje moast. Nei't Genoveva de útdôve kears yn har hân naam, begûn de kears troch in ingel wer te baarnen. Dêrom wurdt Genoveva faak mei in kears, in duvel of in ingel útbylde. Ek in tsjelk of de kaai fan Parys foarmje attributen fan de hillige.
Axies
Axies wie in Fryske jongereinferiening, oprjochte yn feberewaris 1970, mei as doel om troch aksjes en progressyf belied nei te stribjen. Axies kin sjoen wurde as in Fryske manifestaasje fan provo en kabouterwêzen, ûntstien om "Hippopotamus". By de riedsferkiezings helle Axies mei programmapunten as behâld binnenstêd, ombûging fan it jeugdbelied, mear iepenheid en ynspraak, 4,9% fan de stimmen (twa riedssitten). Riedsleden: Th. van Haaren en frou L. Woudstra-Peene; de lêste waard nei sa'n oardel jier ferfongen troch Piet van der Wal (1946-2019).
Bûten de ried wie Axies ek aktyf by strjitte- en besettingsaksjes: besetting fan ôf te brekken gebouwen (wêrûnder persielen yn de Toerstrjitte en De Klanderij), fytsbelledemonstraasjes tsjin de oerhearsking fan it autoferkear. Om it ferfal fan de binnenstêd tsjin te gean, waard de aksjegroep Het Kloppend Hart oprjochte. By de riedsferkiezings yn 1974 helle Axies 6,5% fan de stimmen (twa sitten).
Axies bestie oant yn 1978.
Wim Sonneveld
Willem (Wim) Sonneveld (Utert, 28 juny 1917 - Amsterdam, 8 maart 1974) wie in Nederlâns kabaretier en sjonger. Hy wurdt as ien fan de "Grote Drie van het Nederlandse cabaret" fan nei de oarloch beskôge, mei Toon Hermans en Wim Kan.
Jelsumer Húskes
Jelsumer Húskes wie in buorskip oan de eastlike Middelseedyk (Bredyk), westlik fan en op de himrik fan Jelsum yn de gemeente Ljouwert. De namme komt ek foar as 't Haantje en Jelsumerhuzen.
Yn 1987 waarden alle wenten en kafee 't Haantje sloopt fanwegen de oanlis fan in paralelwei njonken de Bredyk. Boppedat hienen de bewenners in soad lûdoerlêst fan de Fleanbasis Ljouwert.
Enfield (Londen)
Enfield is in Ingelsk distrikt yn it greefskip Grut-Londen en hie 273.559 ynwenners yn 2001.
Fan de befolking is 13,8% âlder as 65 jier. De wurkleazens beslacht 4,1% fan de beropsbevolking (sifers folkstelling 2001).
Ut de skiednis
Enfield wie in lyts merkstedsje yn de county Middlesex oan de râne fan in grut bosk, likernôch in dei reizgjen fan doetiidsk Londen ôf. Meidat Londen hieltyd grutter waard, waard Enfield Town mei omkriten in foarstêd fan Londen mei goede ferbinings nei it sintrum fan dy stêd. It hjoeddeiske distrikt ûntstie yn 1965.
Nei de oermastering fan Ingelân troch de Normandjers, waard Enfield, en it oanswettende Edmonton, neamd yn it Domesday Book. Beide plakken hienen doe tsjerken; Enfield hie doe 400 ynwenners en Edmonton hie 300. Enfield hie doe ek in "parc". Dat grutte bosk makke Enfield in plak fan belang, omdat dêr yn de midsiuwen in soad in jage waard troch begoedige Londners. Earst kamen dy lju om te jeijen en letter setten sy der ek huzen. Yn 1303 krige it plak merkrjocht fan kening Edward I fan Ingelân. In merk wurdt der noch alle wiken hâlden.
Stichting Avifauna Fryslân
De Stichting Avifauna Fryslân is in yn 2013 oprjochte stichting dy't as doel hie om it oersjoch fan de Fryske fûgelwrâld yn kaart te bringen en it gearstallen fan in boekwurk, wêryn de Fryske avifauna beskreaun wurdt.
Utgongsopunt hjirby binne de troch Gerrit Bosch yn in lang oantal jierren samle gegevens. Yn 1975 waarden de ynliedende haadstikken skreaun, de literatuer útwurke en waarden de earste fûgelsoarten bewurke. Ek is mei it atlasprojekt begûn, wêrby't troch tsientallen meiwurkers de briedfûgels fan Fryslân ynventarisearre waarden en yn kaart brocht.
De Jirden
De Jirden is in buorskip en streek noardwest fan Surhústerfean yn de gemeente Achtkarspelen. De namme komt ek foar as De Jerden, Nije Jirden en de Irnster wei. In jerde/jirde is in âlde lânmjitte, te fergelykjen mei de Ingelske yard, en te fergelykjen wie mei in roede.
Bonosus
(Gallus Quintus?) Bonosus (? - sa. 281) wie in Romeinsk usurpator (tsjinkeizer).
Frisiavones
Frisiavones neamden de Romeinen de minsken besuden de Ryn. De minsken dy’t fierder oer de Ryn wennen, dus net ta it Romeinske Ryk hearden, waarden Frisii (Friezen) neamd. Yn 47 waard besluten om de Ryn ta grins fan it Romeinske ryk te meitsjen. De Frisiavones dy’t besuden de Ryn wennen, waarden dêrmei al yn it ryk opnaam, mar de Frisii net. Yn hjoeddeisk Fryslân binne dan ek gjin forten fûn.
Bonosus
Libben
Bonosus waard berne yn Spanje, syn heit wie Brit, syn mem kaam út Galje. Hy wie foaral in respektearre militêr dy't om-ende-by 280 it befel fierde oer de Romeinske float op de Ryn. Datselde jier koenen de Germanen de grins oerstekke en waard de float yn de brân stutsen. Bang foar represailles fan keizer Probus rôp Bonosus himsels dêrnei út as keizer yn Colonia Agrippina, likernôch om deselde tiid hinne as Prokulus, in oare usurpator.
Undanks syn flater mei de float wie Bonosus in goed soldaat en fjildhear. It wie foar keizer Probus tige dreech om de opstân del te slaan. De striid einige doe't Bonosus klear út wanhope himsels ophong. Probus sparre de libbens fan syn frou en bern.
Oscar Mathisen
Oscar Wilhelm Mathisen (Kristiania, 4 oktober 1888 - Oslo,10 april 1954) wie in Noarsk reedrider. Mathisen wurdt beskôge as ien fan de grutste reedriders fan alle tiden. Njonken fiiffâldich Wrâldkampioen Allround en trijefâldich Europeesk kampioen, hat Oscar Mathisen 14 kear in wrâldrekôr riden.
Syn libben einige nei't er yn 1954 syn frou fermoarde, dy't al in pear jier slim depressyf wie, en dêrnei himsels tekoart die.
Dawn Steele
Dawn Steele (folút: Dawn Anne Steele; Glasgow, 11 desimber 1975) is in Skotsk toaniel- en tillefyzjeaktrise. Hja is benammen bekend wurden mei har rollen as Alexandra "Lexie" MacDonald yn 'e BBC-dramarige Monarch of the Glen, en as Alice Trevanion, yn 'e dramasearje Wild at Heart.
Libben en karriêre
Steele waard yn 1975 berne yn 'e stêd Glasgow, dêr't se de earste sân jier fan har libben trochbrocht. Yn 1982 ferhuze hja mei har âlden nei Milton of Campsie. Fan 1987 oant 1993 siet se op 'e middelbere skoalle yn Kilsyth, en neitiid folge se fan 1994 oant 1998 in aktearoplieding oant 'e Keninklike Skotske Akademy foar Muzyk en Toaniel yn Glasgow, dêr't se yn july 1998 cum laude ôfstudearre.
Fan dy tiid ôf besocht Steele in karriêre as aktrise fan 'e grûn te krijen, wêrby't se harsels yn 't earstoan ûnderhold mei in baan as servearster yn it Glasweechske Rogano Restaurant. Yn 1999 briek se troch mei har rol yn 'e dramarige Monarch of the Glen, as de trochtaastende tsjinstfaam Lexie MacDonald. Dy searje rûn seis seizoenen, oant en mei 2004. Yn 2002 waard Steele troch de lêzers fan 'e krante Scotland on Sunday útkeazen as "de meast troubere frou fan Skotlân".
.an
.an is it ynternasjonale lânkoade topnivo-domein fan de Nederlânske Antillen. It wurdt ûnderhâlden troch de Universiteit fan de Nederlânske Antillen. Omdat de Nederlânske Antillen op 15 desimber 2008 ophâlde te bestean is de takomst fan de domeinnamme net wis.
Der binne mear as 800 websiden registrearre ûnder .an. Inkele ferneamde websiden mei dit domein binne: